ПРОТОКОЛ № 48
от заседанието на Комисия по правни въпроси 
на Висшия съдебен съвет, проведено на 9 декември 2013 г.

Днес, 9 декември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 										
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Молба от Велислав Любомиров Петров и Румен Йорданов Димитров – частни съдебни изпълнители от гр. Ловеч за определяне на служители по места и възлагане на функции по администриране и съхранение на постъпили книжа, във връзка с провеждащи се публични продани, както и определяне на зали по места.

Д Н Е В Е Н   Р Е Д:

1. ОТНОСНО: Проект на Правилник за администрацията в районните, окръжните, административните, военните, специализираните и апелативните съдилища.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет на основание чл. 342, ал. 1 от Закона за съдебната власт да ПРИЕМЕ Правилник за администрацията в районните, окръжните, административните, военните, специализираните и апелативните съдилища.
1.2. Точката да бъде включена в дневен ред за заседанието на ВСС на 12.12.2013 г.

2. ОТНОСНО: Становища от председателя на Върховен касационен съд, председателите на Апелативни съдилища гр. Бургас и гр. Велико Търново в отговор на решение на КПВ по протокол № 39/07.10.2013 г. относно писмото на Омбудсмана на РБългария, касаещо сигнали и жалби на граждани във връзка със съобщаването на съдебни актове на страните.

КОМИСИЯТА ПО ПРАВНИ ВЪПРОСИ
Р Е Ш И:

2.1. Да се изпрати отговор до Омбудсмана на РБългария на база на получените становища от магистратите, че тази практика на съдилищата е в съответствие с действащите процесуални норми. Съгласно чл. 7, ал. 2от ГПК съдът връчва на страните препис от актовете, които подлежат на самостоятелно обжалване. С оглед на тази разпоредба, на страните не се изпращат преписи от съдебните актове, които не подлежат на обжалване.

3. ОТНОСНО: Извлечение от протокол № 60/12.11.2013 г. на Комисията по предложенията и атестирането относно предложение за изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи./отложена точка от 02.12.2013 г. за запознаване/

КОМИСИЯТА ПО ПРАВНИ ВЪПРОСИ
Р Е Ш И:

3.1. Предложенията за изменение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, ще се обсъждат след постъпване на мотиви от Комисията по предложенията и атестирането.

4. ОТНОСНО: Списък на насрочените за м. декември 2013 г. дела, по които ВСС е страна.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение Списък на насрочените за м. декември 2013 г. дела, предоставен от дирекция „Правна”.

5. ОТНОСНО: Доклад за резултатите от проведените срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС, предоставен с решение на Комисия „Публична комуникация” от 03.12.2013 г., за сведение.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение доклада за резултатите от проведените срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС, предоставен с решение на Комисия „Публична комуникация” от 03.12.2013 г.

.......................................................................................

ДОПЪЛНИТЕЛНИ ТОЧКИ:

7. ОТНОСНО: Молба от Велислав Любомиров Петров и Румен Йорданов Димитров – частни съдебни изпълнители от гр. Ловеч за определяне на служители по места и възлагане на функции по администриране и съхранение на постъпили книжа, във връзка с провеждащи се публични продани, както и определяне на зали по места.

КОМИСИЯТА ПО ПРАВНИ ВЪПРОСИ
Р Е Ш И:

	7.1. Молбата от Велислав Любомиров Петров и Румен Йорданов Димитров – частни съдебни изпълнители от гр. Ловеч да се препрати на председателите на посочените районни съдилища по компетентност.

	8. ОТНОСНО: Определяне дата за първото заседание на Комисията по правни въпроси за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

	8.1. ОПРЕДЕЛЯ първото заседание на Комисията по правни въпроси да се проведе на 13.01.2014 г.

10.12.2013 г. 		                   		ПРЕДСЕДАТЕЛ
НА КОМИСИЯТА:		     
                            ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева